ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....นายเซเว่น
กลายเป็นเรื่องร้อน งบประมาณร่วม 69 ล้านบาท ที่กระทรวงการคลังว่าจ้าง บริษัท แมคเคนซี่ แอนด์ โค มาช่วยทำโครงการประชาวิวัฒน์ ทำให้ นริศ ชัยสูตร ผู้อำนวยการ สำนักงานเศรษฐกิจการคลัง (สศค.) สั่งลูกน้องให้รีบเซ็นรับงาน เพราะยิ่งปล่อยไว้ยิ่งถูกสอบหนักจากฝ่ายค้านว่า มีอะไรผิดปกติถึงไม่กล้าเซ็นรับงานกัน
...l...สถิตย์ ลิ่มพงศ์พันธุ์ อดีตปลัดกระทรวงการคลัง ที่ปัจจุบันนั่งเป็นประธาน ธนาคารกรุงไทย ถูกดึงตัวมาช่วยดูแลติดตามผลโครงการประชาวิวัฒน์ ถือว่าเป็นการซ้อมงานนโยบายรัฐบาล ไม่รู้เตรียมตัวรับตำแหน่งทางการเมืองหลังการเลือกตั้งใหม่หรือเปล่า คริๆ
...l...แม้ว่ายังไม่ถึงฤดูโยกย้าย แต่ข้าราชการเริ่มวิพากษ์การโยกย้ายผู้บริหารครั้งใหม่ คาดว่าจะมีเก้าอี้ดนตรีเหมือนปีที่ผ่านมา ตำแหน่งที่ถูกหวยว่ามาแรง เป็นของ จักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) ที่อาจจะได้นั่งเก้าอี้อธิบดีกรมภาษีว้าว...
...l...สำหรับตำแหน่งของ พงษ์ภาณุ เศวตรุนทร์ อธิบดีกรมสรรพสามิต ดูจะไม่แน่นอน จนมีข่าวว่าอาจจะโดนโยกพ้นกรมภาษี ทำให้เจ้าตัวต้องเร่งรีดผลงาน จ้างบริษัทประชาสัมพันธ์มาสร้างภาพลักษณ์และผลงานเป็นการด่วน
...l...เก็บตัวเงียบมากช่วงนี้สำหรับ สาธิต รังคสิริ อธิบดีกรมสรรพากร เพราะเป็นช่วงแต่งตั้งผู้บริหารระดับสูง ซี 9 ทำให้งานรัดตัวเพราะมีคนเข้าชิงตำแหน่งจำนวนมากทำให้ต้องคัดสรรคนดีมาทำงาน
...l...วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) สั่งปรับขึ้นอัตราดอกเบี้ยเงินฝากประจำ และตั๋วสัญญาใช้เงินทุกประเภทสูงสุด 0.35% มีผลให้อัตราดอกเบี้ยเงินฝากประจำ และตั๋วสัญญาใช้เงินประเภท 3 เดือน 6 เดือน 1 ปี 2 ปี 3 ปี และ 5 ปี ขึ้นยกแผง เป็น 1.353.25% ตามลำดับ ส่วนเงินฝากประจำสินเคหะขึ้นจาก 1.75% เป็น 1.90% ตั๋วสัญญาใช้เงิน 7 วัน และ 14 วัน ขึ้น 0.25% จากเดิม 0.75% ปรับขึ้นเป็น 1.00%